Die wêreld in foto’s – 17 April 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Betogers skree Dinsdag slagspreuke uit wat die onlangse VSA-geleide lugaanvalle in Sirië veroordeel tydens ŉ saamtrek in Manila in die Filippyne. Dié groep doen ŉ beroep op die regering om ook die beweerde Amerikaanse gewapende aggressie in die Midde-Ooste te veroordeel. (Foto: Aaron Favila, AP) Justin Trudeau, die Kanadese eerste minister (tweede van regs) vergader Dinsdag met Gérard Larcher, die Speaker van die Franse senaat, in Parys, Frankryk. (Foto: Sean Kilpatrick, AP) ŉ Afgaanse seun versamel Dinsdag rou opium in die Surkhroad-distrik van Jalalabad, oos van Kaboel in Afganistan. In Afganistan se amptelike 2017-opiumverslag wat November verlede jaar vrygestel is nadat daar ’n opname oor opium gedoen is, het die Verenigde Nasies se kantoor vir dwelmverwante misdaad ŉ 87% toename in die vervaardiging van opium in vergelyking met 2016 aangeteken. (Foto: Mohammad Anwar Danishyar, AP) Mense verkyk hulle Dinsdag aan kersiebloeisels tydens ŉ blomwaarderingsgeleentheid by Zhongshan-park in Qingdao in Oos-China se Shandong-provinsie. (Foto: Li Ziheng, Xinhua) Mo Farah van Brittanje neem ŉ selfie terwyl hy vir die media naby die Tower Bridge in Londen poseer. Farah neem Sondag 22 April aan die Londen-marathon deel. (Foto: Kirsty Wigglesworth, AP)